
RAZLOG DONOŠENJA
	Plan upravljanja destinacijom Varaždinska županija izrađen je u skladu sa Zakonom o turizmu (NN 156/23), Pravilnikom o metodologiji izrade plana upravljanja destinacijom (NN 112/24) te Smjernicama i uputama Ministarstva turizma i sporta. Metodologija je usmjerena na uspostavu funkcionalnog sustava upravljanja destinacijom, s naglaskom na održivost, koordinaciju dionika i provedivost mjera. 
Proces izrade temelji se na kombinaciji analitičkog i participativnog pristupa. Analiza stanja destinacije izrađena je kao stručna podloga za definiranje razvojnih prioriteta, dok je kroz uključivanje ključnih dionika (jedinica lokalne samouprave, turističkih zajednica, gospodarstva i civilnog sektora) osigurano uvažavanje lokalnih potreba i kapaciteta. 
Sukladno metodološkom okviru, Plan obuhvaća: 
· definiranje strateških razvojnih smjerova i ciljeva, 
· utvrđivanje mjera i aktivnosti s naglaskom na održivi i cjelogodišnji turizam, 
· uspostavu sustava pokazatelja održivosti za praćenje provedbe, 
· smjernice za koordinirano upravljanje i provedbu na razini županije. 
Ovakav pristup omogućuje da Plan upravljanja destinacijom Varaždinska županija bude jasan, provediv i prilagodljiv dokument, koji služi kao operativni alat za dugoročno i odgovorno upravljanje razvojem turizma.



Pozivamo predstavnike zainteresirane javnosti da najkasnije do 30. kolovoza 2026.   dostave svoje komentare na Plan upravljanja destinacijom Varaždinska županija za razdoblje od 2026. do 2030. godine putem OBRASCA za savjetovanje na e-mail: petra.martak@vzz.hr. 
Po završetku savjetovanja, svi pristigli doprinosi biti će javno dostupni na internetskoj stranici Varaždinske županije. 
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Plana upravljanja destinacijom Varaždinska županija za razdoblje od 2026. do 2030. godine
